

ALŪKSNES NOVADA PAŠVALDĪBAS DOME

**ATTĪSTĪBAS KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

**SĒDES PROTOKOLS**

Alūksnē

2024. gada 15.janvārī Nr. 1

Atklāta sēde sākta plkst. 10.00, Dārza ielā 11, Alūksnē, Alūksnes novadā, zālē 1. stāvā, sēde slēgta plkst. 10.45

Sēdi vada Attīstībaskomitejas priekšsēdētājs Druvis TOMSONS

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās 6 no 8 komitejas locekļiem:

Modris LAZDEKALNS

Druvis MUCENIEKS

Modris RAČIKS

Laimonis SĪPOLS

Jānis SKULTE - uzsāk darbu DVS “Namejs” no darba kārtības 2.punkta

Druvis TOMSONS

Sēdē piedalās interesenti:

Dzintars ADLERS, Evita APLOKA, Viktorija AVOTA, Juris BALANDIS, Ingus BERKULIS, Agita BĒRZIŅA, Sanita BUKANE, Arturs DUKULIS, Aivars FOMINS, Ināra KAPULINSKA, Artūrs MIČULIS, Aldis MEŽALS, Matīss PŪPOLS, Inese RANDA, Ingrīda SNIEDZE, Ardis TOMSONS

D.TOMSONS atklāj komitejas sēdi (pielikumā izsludinātā darba kārtība uz 1 lapas).

Darba kārtība:

1. Par izmaiņām pašvaldības iznomājamo un atsavināmo nekustamo īpašumu sarakstā.
2. Par grozījumiem Alūksnes sadarbības teritorijas civilās aizsardzības komisijas nolikumā.
3. SIA “Alūksnes enerģija” informācija.

SLĒGTĀ DAĻĀ:

1. [..].
2. [..].
3. **Par izmaiņām pašvaldības iznomājamo un atsavināmo nekustamo īpašumu sarakstā**

Ziņo: D.TOMSONS (pielikumā lēmuma projekts uz 1 lapas).

Attīstības komitejas locekļi, atklāti balsojot, “par” – 5 (M.LAZDEKALNS, D.MUCENIEKS, M.RAČIKS, L.SĪPOLS, D.TOMSONS), “pret” – nav, “atturas” – nav, nolemj:

Apstiprināt sagatavoto lēmuma projektu.

1. **Par grozījumiem Alūksnes sadarbības teritorijas civilās aizsardzības komisijas nolikumā**

Ziņo: D.TOMSONS (pielikumā lēmuma projekts uz 1 lapas).

Attīstības komitejas locekļi, atklāti balsojot, “par” – 6 (M.LAZDEKALNS, D.MUCENIEKS, M.RAČIKS, L.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt lēmuma projektu izskatīšanai domes sēdē.

1. **SIA “Alūksnes enerģija” informācija**

A.MEŽALS informē, ka SIA “Alūksnes enerģija” nodarbojas ar siltumapgādi Alūksnes pilsētā un Alūksnes novadā. Norāda, ka Alūksnes pilsētā siltumapgāde tiek nodrošināta no katlumājas Parka ielā 2C, Alūksnē, un minētajā katlumājā ir trīs apkures katli. Informē, ka pēdējā laikā pilsēta attīstās un parādās jauni objekti, pieslēgumi, līdz ar to nākotnē katlumāja varētu nenodrošināt nepieciešamo jaudu. Paskaidro, ka pēc Eiropas Savienības un Vides aizsardzības un reģionālas attīstības ministrijas prasībām visas katlumājas, kuru jauda ir lielāka nekā 1 megavats, ir jānodrošina ar elektrostatiskiem filtriem. Norāda, ka, ņemot vērā visu iepriekš minēto, SIA “Alūksnes enerģija” ir izstrādājusi tehnisko risinājumu, kas paredz nomainīt vienu esošo apkures katlu pret jaunu ar jaudu 3 megavati. Informē, ka šobrīd katlumājas kopējā jauda ir 10,5 megavati, nepieciešamā jauda būtu 11,5 megavati, bet, uzstādot jaunu katlu ar elektrostatisko filtru, tā būs 12,5 megavati.

A.DUKULIS jautā, vai esošie tīkli spēs to pārvadīt.

A.MEŽALS atbild apstiprinoši.

A.DUKULIS interesējas, vai ir domāts par SIA “Alūksnes slimnīca” pieslēgšanu pie centrālās siltumapgādes.

A.MEŽALS atbild, ka, ja tiks izteikta tāda vēlme, to izskatīs.

J.SKULTE interesējas par finansējumu katla iegādei.

A.MEŽALS informē, ka šobrīd uzņēmumam ir uzkrāti savi līdzekļi, kā arī plāno ņemt kredītu bankā, bet statiskā filtra uzstādīšanai plāno piesaistīt Eiropas fonda līdzekļus.

M.LAZDEKALNS interesējas par tā saucamo “Zviedru” katlu.

A.MEŽALS atbild, ka tas ir viens no vecākajiem katliem, bet viens no stabilākajiem.

M.LAZDEKALNS interesējas par tarifu.

A.MEŽALS norāda, ka, ņemot vērā, ka būs jāņem aizņēmums, tad tarifa samazinājums ir iespējams tikai, ja būtiski samazināsies šķeldas cena.

D.TOMSONS aicina SIA “Alūksnes enerģija” informēt par siltummezgliem.

A.MIČULIS informē, ka SIA “Alūksnes enerģija” saskaras ar to, ka vairāku mikrorajonu daudzdzīvokļu mājas ir bez siltummezgliem. Paskaidro, ka tas nozīmē, ka ir lielāks slogs kopējam tīklam. Sniedz tehnisko skaidrojumu.

M.LAZDEKALNS jautā vai ir zināms māju skaits, kurām nav savu siltummezglu, un vai ir bijušas sarunas ar tām.

A.DUKULIS jautā, kāpēc kapitālsabiedrības savā starpā nesarunājas.

I.BERKULIS informē, ka šādas ir sešas mājas un ir uzdevis SIA “Alūksnes nami” tikties ar SIA “Alūksnes enerģija”, lai rastu tam risinājumu.

*Notiek diskusija.*

M.LAZDEKALNS interesējas par katla iegādes termiņu.

D.TOMSONS informē, ka tas ir jādara pēc iespējas ātrāk, tiklīdz beigsies apkures sezona, lai uz nākamo sezonu tas būtu izdarīts.

Dz.ADLERS uzskata, ka jau pēc komitejas ir jāuzsāk tehniskās dokumentācijas izstrāde. Norāda, ka arī katlumāja ir nedaudz par mazu, tāpēc nepieciešams veikt rekonstrukcijas darbus, lai to paplašinātu un ievietotu jauno katlu. Aicina virzīties uz priekšu.

Deputāti pieņem informāciju zināšanai.

D.TOMSONS informē, ka turpināsies sēdes slēgtā daļa.

[..]

*Sēdes slēgtajā daļā izskatīts lēmuma projekts par īpašuma tiesību atjaunošanu uz zemi un par Alūksnes novada sadarbības teritorijas Civilās aizsardzības plāna daļas apstiprināšanu. Pieņemti lēmumi virzīt lēmumu projektus izskatīšanai domes sēdē.*

*Sēdes ziņojumi, priekšlikumi, komentāri, diskusijas atspoguļoti sēdes audio ierakstā.*

Sēde slēgta plkst. 10.45

Sēdes protokols parakstīts 2024. gada 17. janvārī.

Sēdi vadīja D.TOMSONS

Protokolēja E.BALANDE